**Uputstvo za pisanje sažetka članka (prema ERIC Istitute of Education Sciences \*)**

**Stil pisanja**

* Koristite karakteristične reči, izraze, pojmove i ključne reči iz Vašeg rada
* Koristite precizan, jasan i opisni način izlaganja
* Pišite pre s objektivne nego subjektivne tačke gledišta
* Definišite specifične termine i akronime kada se prvi put pojave u radu
* Napišite sažetak od 100 do 250 reči
* Koristite cele rečenice
* Pišite u trećem licu; ne koristite "ja" ili "mi"
* Koristite aktivne glagolske oblike

**Elementi narativnog sažetka**

Narativni sažetak je sumiranje ili sinopsis kompletnog izveštaja u jednom pasusu koji bi trebalo da sadrži ove elemente:

* ***Uvod/cilj:*** predstavljanje ciljeva i hipoteza istraživanja ili intervencije.
* ***Metode:*** navođenje veličine uzorka, geografske lokacije, etničkih/rasnih faktora, promenljivih, kontrola, opisa projekta istraživanja, detalja tehnika uzorkovanja, postupaka prikupljanja podataka.
* ***Rezultati:*** opisivanje dobijenih eksperimentalnih ili teorijskih rezultata, prikupljenih podataka, uočenih kauzalnih odnosa i korelacija kao i uočenih efekata.
* ***Zaključak:*** beleženje rezultata i nalaza kao i njihovog odnosa sa svrhom istraživanja.

Eventualno:

* ***Preporuke:*** navođenje implikacija za dalju praksu i primene kao i sugestije za naknadna istraživanja i analize.
* ***Dodatni podaci:*** dati u zagradama, odnose se na postojanje i broj referenci, tabele, grafičke prikaze, izložbene primere, instrumente testiranja, priloge i dopune ili dodatni materijal u Vašem radu.

\* http://eric.ed.gov/?abstract